钦定古今图书集成/明伦汇编/闺媛典/第074卷 > 刘英妻彭氏
## 钦定古今图书集成/明伦汇编/闺媛典/第074卷 > 刘英妻彭氏

按《广东通志》：“彭氏，名亚元，德庆人，彭智女，刘英妻。天
启间，流贼入城，翁夫俱出。姑属妇曰：‘吾老不能去，汝
勿留’。彭曰：‘姑在，妇何之’？贼至，并系之绐。贼曰：‘母老且
病，不能行，欲我去，必释母’。贼从之。彭俟姑去远，以头
触石，流血被面，遂投于池。贼援之起，令更衣，大骂不
从，贼怒杀之。”